
మానవుడు మరణించిన తర్వాత ఈ దేహం మట్టిలో కలసిపోతుంది, క్రిమి కీటకాలకు ఆహారం అవుతుంది లేదా చితిలో చేరి అనంత వాయువులలో చేరిపోతుంది. అలాంటి శరీరంపై మనకు ఎంతోమమకారం ఉంటుంది. అవును మన శరీరాన్ని మనం ప్రేమించాలి. తప్పు లేదు. ఎప్పటివరకు ప్రేమించాలి? చనిపోయిన తర్వాత మీ దేహంలోని అత్యవసర భాగాలను వేరొకరికి దానం చేసి ఆ శరీరాన్ని కూడా ప్రేమించండి. మూఢనమ్మకాలు, అంధ విశ్వాసాలు నమ్మి అవయవ దానం చేయకుండా చాలా మంది ఉన్నారు. వీటిపై సరైన అవగాహన కల్పించడానికి ప్రభుత్వాలు, స్వచ్ఛంద సంస్థలు పెద్ద ఎత్తున అవగాహనా కార్యక్రమాలు చేపట్టాలి. ఉన్నత చదువులు చదివిన వారు కూడా నేడు వారి అవయవాలను దానం చేసేందుకు ముందుకు రావడం లేదంటే చాలా బాధాకరమైన విషయం. మన భారతదేశంలో ఏటా లక్ష యాబై వేల మంది రోడ్డు ప్రమాదాలలో మరణిస్తున్నారు. కానీ అవయవ దానం చేస్తున్న వారు కేవం రెండు వందల లోపే ఉన్నారు. కావున దీనిపై ప్రభుత్వం ఒక కార్యక్రమం దేశవ్యాప్తంగా చేప్పటి విస్తృత ప్రచారం చేసి అవయవాదానాలు పెరిగేలా చేయాలి. ఈమధ్య కాలంలో అవయవదానంపై కాస్త అవగాహన ఉన్నప్పటికీ చేస్తున్న వారి సంఖ్య తక్కువే. చనిపోయిన తర్వాత కేవలం అవయవాలే కాకుండా మన శరీరాన్ని కూడా ప్రభుత్వ ఆసుపత్రులకు దానం చేయాలి. అప్పుడే మన దేహాలు పరమ పునీతం అవుతాయి. మన దేహాలు వైద్య శాస్త్ర విద్యార్థులకు ఎంతో అవసరం. స్వచ్ఛ భారత్కి ఎలా అయితే దేశ వ్యాప్తంగా కొంత మందిని తీసుకొని ప్రచారం చేసారో అలానే ఈ అవయవ, శరీర దానం చేయడంపై అవగాహనా కార్యక్రమాలు ప్రభుత్వ ఆసుపత్రులలో కల్పించాలి. టీవీ, సినిమా హాల్స్, మీడియా చానెల్స్లో విస్తృతమైన ప్రకటనలు ప్రదర్శించి అవగాహన పెంచి అందరినీ చనిపోయిన తర్వాత వారి దేహాలు ఆసుపత్రులకు దానం చేసేలా చేయాలి. అసలు మన పురాణాలలో కూడా అవయవదానం మంచిదే, చేయాలి అని కూడా ఉంది. మత పెద్దలు కూడా దీనిపై అవగాహన కల్పించాలి. అవయవాల కోసం ఎదురుచూస్తున్న వారికి చేయూతను అందించిన వారమవుతాము. చనిపోయిన తర్వాత మన దేహాలు కూడా దానం చేసి పవిత్ర దేహాలను చేయండి.- విజ్జు, ఈమెయిల్ ద్వారా

manavudu maraninchina tarvaata ee deham mattilo kalasipotundi, krimi keetakaalaku aahaaram avutundi leda chitilo cheri ananta vaayuvulalo cheripotundi. alanti sareerampai manaku entomamakaram untundi. avunu mana sariiraanni manam preminchaali. tappu ledu. eppativaraku preminchaali? chanipoyina tarvaata mee dehamloni atyavasara bhaagaalanu verokariki daanam chesi aa sariiraanni kuudaa preminchandi. moodhanammakaalu, andha vishwaasaalu nammi avayava daanam cheyakunda chala mandi unnaaru. veetipai saraina avagaahana kalpinchadaaniki prabhutvaalu, swachchanda samsthalu pedda ettuna avagahana kaaryakramaalu chepattali. unnata chaduvulu chadivina vaaru kuudaa nedu vaari avayavaalanu daanam chesenduku munduku ravadam ledante chala baadhaakaramaina vishayam. mana bhaaratadesamlo eta laksha yabai vela mandi roddu pramaadaalalo maranistunnaru. cony avayava daanam chestunna vaaru kevam rendu vandala lope unnaaru. kaavuna deenipai prabhutvam oka kaaryakramam desavyaaptamgaa cheppati vistruta prachaaram chesi avayavaadaanaalu perigela cheyali. eemadhya kaalamlo avayavadaanampai kaasta avagaahana unnappatikii chestunna vaari sankhya takkuve. chanipoyina tarvaata kevalam avayavale kakunda mana sariiraanni kuudaa prabhutva aasupatrulaku daanam cheyali. appude mana dehaalu parama puneetam avtayi. mana dehaalu vaidya saastra vidyaarthulaku entho avasaram. swachcha bharatki ela ayithe desha vyaaptamgaa kontha mandini teesukoni prachaaram chesaro alaane ee avayava, sareera daanam cheyadampai avagahana kaaryakramaalu prabhutva aasupatrulalo kalpinchaali. tv, sinima halls, media chaanelslo vistrutamaina prakatanalu pradarsinchi avagaahana penchi andarinee chanipoyina tarvaata vaari dehaalu aasupatrulaku daanam chesela cheyali. asalu mana puraanaalalo kuudaa avayavadaanam manchide, cheyali ani kuudaa undi. matha peddalu kuudaa deenipai avagaahana kalpinchaali. avayavaala kosam eduruchustunna vaariki cheyutanu andinchina vaaramavutaamu. chanipoyina tarvaata mana dehaalu kuudaa daanam chesi pavitra dehaalanu cheyandi.- vijju, eemeyil dwara